stanford-oval/wikipedia huggingface dataset:
פתיחה ספרדית
וריאנט זייצב

וריאנט שנחשב חד ומסוכן מאוד.
9. ...רב7
10.ד4, צה8
11.פבד2, רו8
12.א4, ח6
13.רג2, ה:ד4
14.ג:ד4, פב4
15.רב-1, ג5! זוהי התוכנית המרכזית של שחור- לנצל את רוב הרגלים באגף המלכה.
16.ד5, פד7
17.צא3, ו5 זהו היום הקו המרכזי של הזייצב (הוא החליף את 17. ...ג4).
18.פח2!? עתה גם המלכה וגם הצריח יכולים להצטרף להתקפה ועמדת השחור נראית מסוכנת קמעה.
וריאנט צ'יגורין

נחשב עד שנות ה-70 של המאה ה-20 כתגובה הטובה ביותר של שחור, אך גם כיום משוחק רבות.
9 ... פא5
10. רג2 ג5
11. ד4 מהג7
12. פבד2 ג:ד4
13. ג:ד4 רב7
14. ד5 צאג8
15. רב1 (אפשר גם רד3!?) פח5
16. פב3 וללבן יתרון קטן.
וריאנט ברייאר

זהו הווריאנט המרכזי ביותר בפתיחה הספרדית כולה.
9. ...פב8 הרעיון הבסיסי שמאחורי הברייאר הוא להעביר את הפרש ל-ד7 ואחר כך לשחק צה8 ו-רו8 החסרון של תוכנית זו הוא שהיא איטית.
9. ...פב8
10.ד4, פבד7
11.פבד2, רב7 (אסור להחליף סדר מסעים- צה8?? 12.ר:ו7!, מ:ו7 13.פז5+ מז8 24.פה6 והשחור אבוד!)
,12.רג2 (תומך ברגלי ה4 כחלק מהתוכנית של העברת הפרש ל-ז3) צה8
13.פו1, רו8
14.פז3, ז6
15.א4, ג5
16.ד5, ג4
17.רז5 שני הצדדים השלימו את התוכניות שלהם אולם התקפת הלבן באגף המלך כנראה מהירה יותר מהתקפת השחור באגף המלכה.
התקפת מרשל

7. צה1 0-0 8.ג3 ד5.
שחור מקריב רגלי על מנת לפתוח את המרכז ולקבל יוזמה.

9. ה:ד5 פ:ד5 10. פ:ה5 פ:ה5 11. צ:ה5 ג6 12. ד4 רד6 13. צה1 מהח4 14. ז3 מהח3. 

מכאן שחור מקבל יוזמה להתקפה תמורה הרגלי שהוא הקריב. שחור מאיים לשחק רז4 ומאוחר יותר רו3 ולאיים מט בז2. לבן נמנע מכך לרוב על ידי 15. רה3 רז4 16. מהד3 רו3 17. מהו1.
השחור מגיב אחרת מ-3...א6

3...פד4 (הגנת בירד).
3...ד6 (הגנת שטייניץ הישנה).
3...ו5?! (הגנת שלימן או גמביט יאניש).
3...רג5 (הגנה קלאסית, נקרא גם הגנת קורדל).
3...פו6 (הגנה ברלינאית).
השחור מגיב אחרת מ-3...א6 > הגנת שטייניץ הישנה

3...ד6 - תגובה זו של השחור אינה המהלך הטוב ביותר שלו, ולרוב משוחקת בידי שחקנים שחושבים שהרגלי ה5 שלהם מותקף על ידי פו3. נקראת הגנת שטייניץ הישנה, (ECO C62) על שמו של אלוף העולם הראשון וילהלם שטייניץ, ולמרות שהיא שוחקה על ידו ועל ידי רבי-אמן בכירים נוספים, כגון עמנואל לסקר וחוסה ראול קפבלנקה היא בקושי משוחקת כיום, ובמקומה עדיף לשחור להגיב בהגנת שטייניץ מעוכבת. הלבן לרוב יגיב 4. ד4. השחור ימצא את עצמו בעמדה סולידית אך סגורה ומכווצת, ויעדיף להגיב 4...רד7, כאשר ללבן עדיף לפתח כעת את הפרש שלו 5. פג3 מאשר להמשיך להקדים את הרגלי ד4. לאחר מכן, ייתכן והוא ירצה לנסות להמשיך לשחק במלכודת טאראש, הנקראת על שמו של זיגברט טאראש, ולהכריח את השחור לוותר על המרכז באמצעות 5... פו6 6. 0-0 רה7 7. צה1. כאן אם השחור יגיב בהצרחה שנראית כתגובה טבעית, 7... 0-0? הלבן יהיה ביתרון משמעותי עם שליטה על המרכז עם 8.ר:ג6 ר:ג6 9. ד:ה5 ד:ה5 10. מה:ד8 צא:ד8 11. פ:ה5 וללבן יש יתרון.
השחור מגיב אחרת מ-3...א6 > הגנה קלאסית

3. רג5 - מהלך נוסף שנפוץ ברמות הנמוכות ונקרא הגנה קלאסית או הגנת קורדל על שמו של אוסקר קורדל, שחמטאי ועורך גרמני מהמאה התשע עשרה (ECO C64). ככל הנראה זו התגובה הישנה ביותר לפתיחה הספרדית, ומכאן נובע שמה - ההגנה הקלאסית. ללבן מומלץ להגיב 4. ג3 (במטרה להזיז לאחר מכן 5. ד4). לשחור עדיף להמשיך בצורה סולידית עם 4...פו6 ומוביל להמשך אפשרי 5. 0-0 0-0 6. ד4 רב6! הנקרא וריאציה בנלוקסית על שם איחוד המדינות בנלוקס. (לאחר 5. 0-0 לא מומלץ לשחור להגיב 5...פ:ה4 כי הלבן יגיב 6. מהה2 ומכאן 6...ד5 7. ד3 פו6 8. פ:ה5 והלבן בעמדה מובילה). בנוסף השחור יוכל להגיב גם בגמביט קורדל 4...ו5 (מוביל לעמדה מסובכת מעט) וללבן עדיף לדחות את הגמביט ולהגיב 5.ד4, ולא 5.פ:ה5 (בתקווה ל-5...פ:ה5 6.ד4 והחלפת כלים אך שחור יענה 5...מהה7! ויתרון לשחור), וגם כי לאחר קבלת הגמביט 5. ה:ו5 יבוא 5...ד6 והשחור מאיים עם הרץ על ו5 ומשיג שוויון בקלות. 
 גם בווריאציה הבנלוקסית וגם בגמביט קורדל יש ככל הנראה יתרון קל ללבן, ולכן ההגנה הקלאסית אינה מומלצת כל כך לשחור.
השחור מגיב אחרת מ-3...א6 > הגנה ברלינאית

הגנה ברלינאית היא אחת מהתגובות הסולידיות ביותר כנגד הספרדית. בתחילת שנות ה-2000 היא הייתה פופולרית מאוד ( היא שוחקה בין השאר על ידי אלוף העולם ולדימיר קראמניק ורב האמן אלכסנדר שירוב). הרעיון הבסיסי הוא לשחק 3. ...פו6. וריאנט זה מוביל ברוב המקרים לסיומים עדינים בהם יש ללבן יתרון קטנטן.
4. 0-0, פ:ה4
5.ד4! כאן יש לשחור בחירה בין שתי תוכניות:
השחור מגיב אחרת מ-3...א6 > 5. ...רה7

5. ...רה7
6. מהה2, פד6
7.ר:ג6, ב:ג6
8.ד:ה5, פב7
9.פג3, 0-0
10. צה1, פג5
11.רה3 וללבן יתרון בסיום.
השחור מגיב אחרת מ-3...א6 > 5. ...פד6

5. ...פד6
6.ר:ג6, ד:ג6
7.ד:ה5, פו5 (אפשרי אם כי מסוכן 7. ...פה4!?)
8.מה:ד8+, מ:ד8
9.פג3 בעמדה זו יש לשחור אפשרויות רבות אולם בסופו של דבר זה כנראה סיום מעט נחות לשחור.
מלכודת בפתיחה הספרדית

בין המלכודות הרבות האורבות לחובבי פתיחה זו מצטיינת בוותק ובפופולריות המלכודת שזכתה לכינוי "תיבת נוח". אלפי חובבים נופלים עד היום במלכודת זו.
1.ה4, ה5
2.פ-ו3, פ-ג6
3.ר-ב-5, א6
4.ר-א4, פ-ו6
5.פ-ג3, ד6
6.ד4, ב5
7.ר-ב3?
פשוט יותר 7. ד: ה5 לחיסול סכנה כלשהי
7...פ:ד4!
השחור זוכה ליתרון ברגלי.
8.פ:ד4, ה:ד4
ואסור ללבן להכות את הרגלי למשל: 9. מה: ד4?, ג5 ועל כל נסיגה של המלכה יבוא 10....ג4.(לכידת הרץ)
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
רובין גיב

| --- | --- |

 לידה:  22 בדצמבר 1949 דאגלס, האי מאן, בריטניה
 פטירה:  20 במאי 2012 (בגיל 62) לונדון, הממלכה המאוחדת 
 שם לידה:  Robin Hugh Gibb 
 מקום קבורה:  Saint Mary the Virgin Churchyard 
 מוקד פעילות:  הממלכה המאוחדת 
 תקופת הפעילות:  1958–2012 (כ־54 שנים)
 סוגה:  רוק • רוק קל • פופ • דיסקו • גל חדש • סול • מוזיקה עכשווית למבוגרים
 סוג קול:  טנור 
 שפה מועדפת:  אנגלית 
 חברת תקליטים:  אטקו רקורדס, EMI, לידון 
 צאצאים:  Spencer Gibb 
 מספר צאצאים:  4 
 פרסים והוקרה:  מפקד במסדר האימפריה הבריטית (31 בדצמבר 2001)  Grammy Award for Best Vocal Arrangement for Two or More Voices (1978)  דוקטור לשם כבוד מאוניברסיטת מנצ'סטר (2004)  פרס שטייגר 
 אתר רשמי
 פרופיל ב-IMDb
 חתימה:  
 
רובין יו גיב, CBE (באנגלית: Robin Hugh Gibb; 22 בדצמבר 1949 –  20 במאי 2012) היה זמר ומלחין בריטי שהתפרסם כחבר ומייסד להקת הבי ג'יז, יחד עם אחיו התאום מוריס גיב, ואחיו הגדול בארי גיב. בנוסף היה לו אח צעיר, אנדי גיב, שהתפרסם בקריירת סולו.
רובין גיב נולד בדאגלס באי מאן שבבריטניה להורים אנגליים, מאוחר יותר עברה המשפחה למנצ'סטר ובהמשך לבריזביין, שבאוסטרליה. גיב החל את הקריירה בלהקה יחד עם שני אחיו ולאחר הצלחתם הראשונה שבו לבריטניה וזכו בהכרה עולמית בהמשך. בשנת 2004, העניק צ'ארלס ללהקת הבי ג'יז את אות מסדר האימפריה הבריטית בארמון בקינגהאם בזכות תרומתם למוזיקה. עם מכירות תקליטים שנאמדות בכ-200 מיליון עותקים, הפכה להקת הבי ג'יז לאחת הלהקות המצליחות ביותר בכל הזמנים.
גיב נפטר ממחלת הסרטן ב-20 במאי 2012.
הערות שוליים

↑  Toronto SUN, liver failure Tumblr Pinterest Google Plus Reddit LinkedIn Email Share Gibb died from kidney,  Tumblr,  Pinterest, Google Plus,  Reddit,  LinkedIn,  Email, CelebrityMick Jagger is a great-grandfather again, court loom CelebrityNipsey Hussle’s suspected killer caught; charges, CelebrityPHOTOS: Car in police chase crashes into Taylor Swift’s gate, Felicity Huffman due in court in college admissions scam CelebrityLori Loughlin, Gibb died from kidney, liver failure | Toronto Sun, ‏2012-05-27 (באנגלית)
↑    Zoe Griffin, ‏'Bitter-sweet' trip to palace for Bee Gees, The Telegraph, 28 May 2004
| --- | --- |
בקרת זהויות :  NLI: 987007302972905171  PLWABN: 9810587413905606  BIBSYS: 5025283  BNE: XX946868  BnF: cb13894438k (data)  CiNii: DA12199757  GND: 128676280  ICCU: LO1V267337  ISNI: 0000 0001 0920 8842  LCCN: n88618838  LNB: 000097929  MusicBrainz: 71bcb5be-394c-4c04-bb38-35982e8a94d3  NDL: 001167172  NKC: ola2002150889  NLA: 35922044  NLK: KAC201937132  NSK: 000068094  NTA: 070759561  RERO: 02-A013771529  SUDOC: 151227349  Trove: 584654  VIAF: 84962865   WorldCat (עם VIAF): 84962865
ראש ממשלת מונטנגרו

| --- | --- |


מילויקו ספאיץ', ראש הממשלה הנוכחי
 איוש נוכחי:  מילויקו ספאיץ'
 תאריך כניסה לתפקיד:  31 באוקטובר 2023
 דרכי מינוי:  הפרלמנט של מונטנגרו
 תחום שיפוט:  מונטנגרו
 מעון:  מריאנבורג
 משך כהונה קצוב:  ללא הגבלת זמן
 ייסוד המשרה:  20 במרץ 1879
 איוש ראשון:  בוז'ו פטרוביץ'-נייגוש
 www.gov.me
 
ראש ממשלת מונטנגרו (במונטנגרית: Премијер/Премијерка Црне Горе) הוא ראש הממשלה של ממשלת מונטנגרו.
ראש הממשלה הנוכחי הוא מילויקו ספאיץ', מנהיג המפלגה הפוליטית האזרחית United Reform Action, אשר אושר על ידי הפרלמנט של מונטנגרו ב-28 באפריל 2022, לאחר הקמת הממשלה ה-43 של מונטנגרו בצטיניה.
היסטוריה

ממשלת מונטנגרו הראשונה הוקמה ב-20 במרץ 1879, במהלך נסיכות מונטנגרו. תואר ראש הממשלה היה נשיא מועצת השרים.
ב-28 באוגוסט 1910, מונטנגרו הוכרזה כממלכה. בתקופת הנסיכות והממלכה כאחד, לתפקיד לא הייתה חשיבות או השפעה מרכזית אלא הייתה תלויה אך ורק ברצונו של הריבון, ניקולה הראשון, מלך מונטנגרו. לאחר הכניעה של מונטנגרו למעצמות המרכז ב-15 בינואר 1916, במהלך מלחמת העולם הראשונה, יצאה הממשלה לגלות ונשארה שם עד שהיא חדלה להתקיים. לאחר ההחלטה של אספת פודגוריצה ב-26 בנובמבר 1918, לאחד את מונטנגרו עם סרביה והיווצרותה של ממלכת יוגוסלביה לאחר מכן, מונה סטויאן פרוטיץ' לראש ממשלת הממלכה החדשה שהוקמה ב-20 בדצמבר 1918. המלך המודח ניקולה הראשון המשיך למנות את ראשי ממשלת מונטנגרו בגלות עד מותו בשנת 1921. ממשלת מונטנגרו הגולה הפסיקה להתקיים זמן קצר לאחר מכן, ב-1922.
תחת המשטר הקומוניסטי, מונטנגרו השיגה ממשלה משלה ב-7 במרץ 1945. באותו יום נוצר משרד למונטנגרו בתוך ממשלת יוגוסלביה (כמו לכל חמש הרפובליקות האחרות), עם שר למונטנגרו שהיה אחראי על יצירת הממשלה האמיתית הראשונה של מונטנגרו לאחר המלחמה, שהתקיימה ב-17 באפריל 1945.
רוברט סטיוארט, דוכס אולבני

| --- | --- |

 לידה:  1339 טירת דנדונלד, ממלכת סקוטלנד ממלכת סקוטלנד 
 פטירה:  3 בספטמבר 1420 (בגיל 81 בערך) טירת סטירלינג, ממלכת סקוטלנד ממלכת סקוטלנד 
 מדינה:  סקוטלנד 
 מקום קבורה:  מנזר דנפרמליין 
 בן או בת זוג:  מרי גרהאם, דוכסית מנטיית' מיורילה דה קיית' 
 
רוברט סטיוארט, דוכס אולבני (באנגלית: Robert Stewart, Duke of Albany; סביבות 1340 - 3 בספטמבר 1420) היה חבר בית המלוכה הסקוטי, שימש כעוצר סקוטלנד לשלושה מלכים, וכן נשא בתארים רוזן מנטיית' (מה-28 בפברואר 1361, רוזן פיף (בין השנים 1361–1372 עת ויתר על התואר), רוזן ביוקאן (בין השנים 1394–1406 עת ויתר על התואר) ורוזן את'ול (משנת 1403). בשנת 1398 קיבל את התואר דוכס אולבני.
ביוגרפיה

רוברט סטיוארט היה בן מחוץ לנישואים של רוברט (לימים רוברט השני, מלך סקוטלנד) ושל אליזבת מיור מרוולאן. בשנת 1349 נישאו הוריו ורוברט הפך לבנם החוקי.
בשנת 1361 נשא רוברט לאישה את מרי גרהאם, דוכסית מנטיית', ונולדו להם מספר בנות ובן אחד - מרדוך סטיוארט.
לאחר מותו אשתו הראשונה נשא רוברט לאישה את מיורילה דה קיית' ונולדו להם שני בנים, הבכור שבהם היה ג'ון סטיוארט.
בשל פציעתו של אביו בתאונה בשנת 1389 שימש רוברט סטיוארט כעוצר סקוטלנד, וכצ'מברלין העליון של סקוטלנד. בתוקף תפקידו כראש הצבא, פשט מספר פעמים על ממלכת אנגליה. לאחר מותו של רוברט השלישי בשנת 1406 שימש אולבני כעוצר בעוד אחיינו, ג'יימס הראשון, נמצא בשבי באנגליה. רוברט לא הזדרז לשלם את הכופר עבור שחרורו של ג'יימס, אשר נותר באנגליה במשך 18 שנה.
רוברט נפטר בטירת סטירלינג ונקבר במנזר דנפרמליין שבפיף. בנו, מרדוך סטיוארט, ירש את תוארו כדוכס אולבני. ב-1424, עם תשלום הכופר, שב ג'יימס לסקוטלנד, ולאחר הכתרתו הורה על הוצאתם להורג של משפחת דוכס אולבני, על שהותירו אותו בשבי.
רדיו-טלסקופ

טלסקופ הרדיו בקוטר 64 מטר במצפה פארקס, ניו סאות' וולס, אוסטרליה
תכנון נפוץ נוסף של טלסקופי רדיו הוא פארבולואיד גלילי cylindrical paraboloid שהוא למעשה קולט רדיו בצורה של עדשה פרבולית. במקרה זה היא בנויה מסבך חוטים
המערך הגדול מאוד. כמו טלסקופי רדיו רבים זהו מערך אינטרפרומטרי הנוצר מטלסקופים קטנים רבים
רדיו-טלסקופ הוא מתקן הצופה בעצמים המצויים בחלל באמצעות קרינת רדיו (קרינה אלקטרומגנטית המאופיינת בתדירות נמוכה יחסית ואורך גל ארוך). טלסקופ אופטי צופה בעצמים רחוקים על ידי שימוש בקרינה נראית המגיעה מן העצמים הנצפים בחלל. טלסקופ רדיו, לעומת זאת, עושה זאת באמצעות קרינת רדיו המגיעה מגרמי שמים שונים בחלל.
שימושים

טלסקופי רדיו משמשים לחקר כוכבים וגלקסיות בחלל כגון גלקסיית שביל החלב וכוכב שמש. לרוב, טלסקופי רדיו בנויים בצורת אנטנות צלחת פרבוליות ענקיות, או מערכים של צלחות קטנות יותר.
תת-התחום של האסטרונומיה העושה שימוש בתצפיות של טלסקופי הרדיו הוא רדיו-אסטרונומיה. גופים שמימיים רבים, כגון פולסרים וגלקסיות פעילות (כדוגמת קוואזרים) מייצרים קרינה בתחום תדרי הרדיו, כך שהם נראים באופן הטוב ביותר רק בתחום הרדיו של הספקטרום האלקטרומגנטי. באמצעות מחקר של התדרים הללו, עוצמתם והתזמון של פליטות הרדיו מעצמים אלה, האסטרונומים יכולים לשפר את הבנתנו אודות היקום.
טלסקופי רדיו מסייעים גם לפרויקט חיפוש אותות תבוניים מהחלל החיצון (פרויקט סט"י - SETI) ולמעקב אחר חלליות רחוקות (רשת החלל העמוק).
היסטוריה

אנטנת הרדיו הראשונה ששימשה לקליטת אותות מהחלל נבנתה על ידי קארל ינסקי ב-1931. הוא קיבל משימה ממעבדות בל בהן עבד לנסות לגלות את מקור הרעשים שהפריעו לשירות רדיו-טלפונים שסיפקה החברה. הוא בדק תחומי רדיו רבים עד שנתקל בהפרעה שהגיעה לשיא של 23 שעות ו-56 דקות, ינסקי זיהה שמקורה של ההפרעה בשביל החלב.
אחד הפיתוחים הבולטים בתחום התרחש בשנת 1946 עם פיתוח טכניקה הקרויה אינטרפרומטריה אסטרונומית שבה משולבים כמה רדיו-טלסקופים במערך גדול כדי לדמות אנטנה וירטואלית גדולה, דבר שמאפשר השגת רזולוציה טובה בהרבה. הרדיו-אסטרונום הבריטי מרטין רייל (Martin Ryle), מקיימברידג' זכה בפרס נובל לפיזיקה לשנת 1974 בזכות פיתוח זה יחד עם פיתוח של עבודות אחרות (Aperture synthesis) בתחום.
קוטרה של אנטנה טיפוסית של טלסקופ רדיו היא 25 מטרים, ועשרות טלסקופי רדיו בעלי אנטנות בקוטר כזה פועלים ברחבי העולם. בשנת 2011 שוגר לחלל לוויין Spektr-R עם רדיוטלסקופ בקוטר 10 מ', הגדול ששוגר עד היום.
בשנת 2023 פורסם כי אות רדיו מגלקסיה "SDSSJ0826 5630" במרחק של כמעט 9 מיליארד שנות אור מכדור הארץ נקלט על ידי רדיו טלסקופ בהודו ופוענח על ידי חוקרים מקנדה והודו.
רדיו טלסקופים מפורסמים

טלסקופ הרדיו הראשון היה בקוטר 9 מטרים והוא נבנה על ידי גרוט רבר (Grote Reber) בשנת 1937 במדינת אילינוי. בראשית שנות החמישים מיפה האינטרפרומטר של קיימברידג' את מקורות הרדיו בשמים ויצר שני סקרים גדולים של מקורות הרדיו.
הטלסקופ במצפה הכוכבים ג'ודרל בנק (Jodrell Bank Observatory), שהחל לפעול בשנת 1957, היה בעל צלחת בקוטר 76 מטרים. זה היה טלסקופ הרדיו בעל הצלחת הבודדת הגדול ביותר בעולם, בסוף שנות החמישים ובראשית שנות השישים. היה זה האחרון מבין טלסקופי רדיו רבים שהוקמו באמצע המאה העשרים, ואחר כך עברו אותו טלסקופים מודרניים רבים ומערכי טלסקופים.
טלסקופ הרדיו הגדול ביותר בעולם הוא טלסקופ רטן-600 (רו') ברוסיה שקוטרו 576 מטרים והוא בעל אנטנה עגולה. טלסקופ הרדיו הגדול באירופה הוא הטלסקופ שהאנטנה שלו היא בקוטר 100 מטרים באפלסברג, גרמניה, שגם היה הטלסקופ בר הניווט הגדול ביותר במשך 30 שנה עד פתיחתו של טלסקופ גרין בנק בשנת 2000. טלסקופ הרדיו הגדול ביותר בארצות הברית עד שנת 1998 היה "האוזן הגדולה" של אוניברסיטת אוהיו.
טלסקופ רדיו ידוע נוסף הוא המערך הגדול מאוד (VLA) בסקורו, ניו מקסיקו. טלסקופ זה כולל מערך אינפרומטרי שנוצר מכמה קולטים. מערך הטלסקופים הגדול ביותר כיום הוא טלסקופ תדרי המטר הענק (Giant Metrewave Radio Telescope) בפונה, הודו. מערך גדול "LOw Frequency ARray" נבנה כעת במערב אירופה, והוא יכלול 25 אלף אנטנות קטנות על שטח בקוטר 100 קילומטר.
ביולי 2016 השלימו הסינים את הרדיו-טלסקופ הגדול בעולם, FAST. קוטרו 500 מטר. על פי התכנון, רדיו-טלסקופ זה יוכל לקלוט אותות המגיעים מגלקסיות רחוקות ואף מפולסרים הנמצאים במרחק שממנו אי אפשר היום לקלוט אותות רדיו. תכונה נוספת של מתקן זה היא היכולת לשנות את המוקד כך שיפנה לנקודות שונות בחלל (ברוב המתקנים המוקד מקובע). לפני כן טלסקופ הרדיו הגדול ביותר בעולם בעל מפתח יחיד, (אף כי ניתן לנווט בו רק ל־20 מעלות מהזנית) היה הרדיו טלסקופ במצפה ארסיבו, הממוקם בארסיבו שבפוארטו ריקו, קוטר צלחתו הוא 305 מטר. הוא חדל לפעול ב-2017.
פרויקט טלסקופי הרדיו השאפתני ביותר שנבנה כעת הוא מערך קילומטר רבוע.
שיתופי פעולה

על מנת לאפשר יכולות קליטה נרחבות יותר נוצר שיתוף פעולה בשם Express Production Real-time e-VLBI Service ‏(EXPReS) בין הרדיו טלסקופ שבפורטו-ריקו, ובין מתקנים אחרים בדרום וצפון אמריקה, אפריקה ואירופה.
הערות שוליים

↑  קארל ינסקי, באתר מוזיאון המדע בירושלים
↑  Christian Oliver For Mailonline, Radio signal sent from galaxy nearly nine billion light years away is received by scientist on earth, Daily Mail
↑  מערך אינפרומטרי הוא מערך של מספר רב של צלחות המחוברות יחד ומנוהלות על ידי מחשב
↑  China Exclusive: China starts building world's largest radio telescope
| --- | --- |
בקרת זהויות :  NLI: 987007558195605171  BnF: cb119794415 (data)  GND: 4139944-4  LCCN: sh85110583
קיי סוויפט

| --- | --- |

קיי סוויפט ובעלה, ג'יימס ורבורג, 1930 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  19 באפריל 1897 מנהטן, ארצות הברית 
 פטירה:  28 בינואר 1993 (בגיל 95) סאות'ינגטון, ארצות הברית 
 שם לידה:  Katharine Faulkner Swift 
 מוקד פעילות:  ארצות הברית 
 תקופת הפעילות:  מ-1930 
 מקום לימודים:  בית הספר ג'וליארד 
 בן או בת זוג:  ג'יימס ורבורג 
 צאצאים:  Andrea Warburg 
 www.kayswift.com
 פרופיל ב-IMDb
 
קיי (קתרין) סוויפט (Kay (Katherin) Swift;‏ 19 באפריל 1897 – 28 בינואר 1993) הייתה מלחינה אמריקאית בתחומי המוזיקה הקלאסית והקלה. האשה הראשונה שכתבה לחן מלא למחזמר בברודוויי (Fine and Dandy;‏ 1930). שיר הנושא מן המחזמר ושירה ?Can't We Be Friends היו ללהיטים והפכו לסטנדרטים של ג'אז. בפרט נודעה עקב יחסיה עם המלחין ג'ורג' גרשווין שנמשכו כעשר שנים, לאחר מותו עיבדה מספר מיצירותיו.
תולדות חייה

סוויפט נולדה בניו יורק, אביה, שהיה מבקר מוזיקה נפטר בעודה ילדה. היא הצטיינה במוזיקה ולמדה הלחנה קלאסית בבית הספר ג'וליארד והופיע בשלישייה קלאסית. ב-1918 הכירה סוויפט, הלא יהודייה, את הבנקאי היהודי ג'יימס פול (ג'ימי) ורבורג (James Paul "Jimmy" Warburg; 1896–1969), בן לאחת המשפחות היהודיות הנכבדות והעשירות של העיר, והשניים ביקשו להנשא. דודו של ורבורג, יעקב שיף, התנגד לנישואין אך הוריו התירו. השניים נישאו ובין השנים 1919–1924 נולדו להם שלוש בנות.
בחורף 1926, עת שהה ורבורג באחד ממסעות העסקים שלו בגרמניה, נכחה סוויפט במסיבה בבית ידידם, הכנר יאשה חפץ. ג'ורג' גרשווין ישב, כתמיד במסיבות חברתיות, ליד הפסנתר. הקסם האישי וההומור שלו קסמו לקיי והשניים התאהבו. הזוג הנוצץ סוויפט וגרשווין החלו להראות יחדיו בציבור. באביב 1926 הפך הזוג ל"מסמר" המסיבות של החברה הניו-יורקית. הדבר נודע לוורבורג וגרם כאב לו ולשלוש בנותיהם המשותפות, אך קיי וגרשווין המשיכו ביחסיהם. גרשווין עודד את סוויפט להלחין בעצמה, דבר שאכן עשתה בהמשך חייה ובהצלחה. הרומן בין השניים נמשך עשר שנים, הם היו דומים מבחינה אינטלקטואלית ומבחינת תחביביהם, שניהם היו שנונים וקלילים ואגוצנטריים מספיק על מנת לא להתחשב בדעות המקובלות.
סוויפט החלה להלחין בעבור מחזות בברודוויי ואף כתבה שירים למילים מאת בעלה, שהשתמש בשם העט ג'יימס פול, הידוע שבהם הוא ?Can't We Be Friends שנכתב ב-1929. נישואיהם של ג'ימי ורבורג וקיי סוויפט הגיעו לקיצם ב-1934, אך גרשווין לא נשא אותה לאשה ואף עזב להוליווד ב-1936 (שנה לפני מותו). בהמשך הייתה סוויפט אחראית על המוזיקה הקלה בתערוכה העולמית של ניו יורק (1939), כתבה מוזיקה להצגת יחיד בשם "פריז 90" שהועלתה ב-1950 על ידי השחקנית קורנליה אוטיס סקינר ולבלט בכוריאוגרפיה של ג'ורג' בלנשין והייתה מלחינת הבית של אולם המוזיקה רדיו סיטי.
ב-1939 חיה עם רוכב רודיאו בחווה באורגון. ספרה על התקופה ?Who Could Ask For Anything More עובד לסרט בשם "אין רגע דל" (Never a Dull Moment).
לקריאה נוספת

Ohl, Vicki (2004). Fine & Dandy: The Life and Work of Kay Swift. Yale University Press. ISBN 0-300-10261-5.
הערות שוליים

↑  George Gershwin: a new biography by William Hyland pp. 104 - 106
↑   "Never a Dull Moment", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007429062805171  BIBSYS: 2045975  BNE: XX1569249  BnF: cb150727419 (data)  GND: 122775309  ISNI: 0000 0000 5938 1419  LCCN: n85138021  MusicBrainz: af7c5bcb-a1bf-4c38-a55a-ac00fda4d9f0  NLA: 49783798  SELIBR: 241847  SNAC: w6n882nv  Trove: 1525184  VIAF: 55038215   WorldCat (עם VIAF): 55038215
קתדרלת ליסבון

| --- | --- |

חזית הקתדרלה
 מידע כללי
 סוג:  קתדרלה
 כתובת:  Sé 
 מיקום:  ליסבון
 מדינה:  פורטוגל פורטוגל
 זרם:  נצרות קתולית
 הקמה ובנייה
 תקופת הבנייה:  ?–1150
 תאריך פתיחה רשמי:  1150 
 סגנון אדריכלי:  אדריכלות רומנסקית, אדריכלות גותית, אדריכלות הבארוק
 קואורדינטות:  38°42′35″N 9°07′59″W﻿ / ﻿38.70985°N 9.1329833333333°W﻿ / 38.70985; -9.1329833333333
 www.patriarcado-lisboa.pt
  (למפת ליסבון מוגדלת) קתדרלת ליסבון(למפת ליסבון רגילה) קתדרלת ליסבון
 
קתדרלת מריה הקדושה היא קתדרלה רומית-קתולית הממוקמת בליסבון, בירת פורטוגל. הקתדרלה היא הקתדרלה העתיקה בעיר והיא מושבה של הפטריארכיה של ליסבון. מאז תחילת בנייתה בשנת 1147, הקתדרלה שונתה מספר פעמים ושרדה הרבה רעידות אדמה. כיום מערבבת הקתדרלה סגנונות אדריכליים שונים.
היסטוריה

ליסבון הייתה מושבה של פטריארכיית ליסבון מאז המאה ה-4. לאחר תקופת שלטונם של הוויזיגותים בליסבון, העיר נכבשה על ידי המורים ונשארה תחת שליטה ערבית מהמאה ה-8 ועד המאה ה-12, אף שאזרחים נוצרים הורשו לחיות בליסבון ובסביבותיה. בשנת 1147 העיר נכבשה על ידי צבא שהורכב מחיילים פורטוגזיים בראשות אפונסו הראשון, מלך פורטוגל וצלבנים מצפון אירופה אשר לקחו חלק במסע הצלב השני. לאחר הכיבוש הוכתר צלבן אנגלי כבישוף של העיר, והקתדרלה נבנתה במקום בו עמד המסגד של ליסבון.
המבנה הראשון של הקתדרלה נבנה בין שנת 1147 לעשורים הראשונים של המאה ה-13 בסגנון רומנסקי. באותו זמן שרידיו של וינסנט הקדוש מסרגוסה, הקדוש הפטרון של ליסבון, הובאו לקתדרלה מדרום פורטוגל. בסוף המאה ה-13 המלך דיניש מפורטוגל הוסיף לקתדרלה קלויסטר גותי, ויורשו אפונסו הרביעי הסב את הקפלה הראשית לפנתאון מלכותי בסגנון גותי כדי שישמש אותו ואת משפחתו. ב-1498 הקימה המלכה לאונור מוויזאו את אחוות המתפללים לגברתנו הרחומה של ליסבון. האחווה הפכה למוסד צדקה קתולי אשר התפשט בערים נוספות ומילא תפקיד חשוב בפורטוגל ובמושבותיה.
רעידות אדמה היוו מאז ומתמיד בעיה לליסבון ולקתדרלה בפרט. במאה ה-14 וה-16 מספר פעמים, אך רעידת האדמה הקשה ביותר הייתה הרעידה של 1755, שבה נהרסה כליל הקפלה הראשית שהוסבה לפנתאון. הקליוסטרים וקפלות נוספות נחרבו גם הן בעקבות רעידת האדמה והשריפה שאחריה. הקתדרלה נבנתה מחדש באופן חלקי בתחילת המאה ה-20, והוענק לה המראה הנוכחי שלה כיום. בשנים האחרונות החצר המרכזית של הקלויסטר כבר נחפרה והיא מראה סימנים של התקופות הרומיות, הערביות וימי הביניים.
אמנות וארכיטקטורה

קתדרלת ליסבון מכילה שלוש ספינות משניות, טרנספט וקפלה ראשית המוקפת על ידי אמבולטוריום. הכנסייה מחוברת לקלויסטר בצדה המזרחי. החזית הראשית של הקתדרלה מזכירה בצורתה מבצר, עם שני מגדלים המתנשאים מעל הכניסה וצריחים המתנשאים מעל הקירות. המראה המאיים של הקתדרלה, הניכר גם בקתדרלות פורטוגזיות אחרות מאותה תקופה, הוא שריד מתקופת הרקונקיסטה של חצי האי האיברי, כאשר הקתדרלה יכלה לשמש בסיס להתקפה על האויב בעת המצור על ליסבון.
אמנות וארכיטקטורה > סגנון רומנסקי

מאז המבנה הראשון משנת 1147 ועד היום, הקתדרלה שימרה את החזית המערבית עם חלון הרוזטה, את השער הראשי, את השער הצפוני הצדדי ואת תוך האולם. לשערים יש כותרות עמוד מעניינות ומפוסלות עם אלמנטים רומנסקיים. תוך האולם מכוסה בקמרונות חבית ובטריפוריום. כניסת האור למבנה נעשית באמצעות חלון הרוזטה של החזית המערבית והטרנספט, החלונות הצרים של מעבריו הצדדיים של האולם, וכן החלונות של מגדל התאורה של המסדרון. תוכניתה של הקתדרלה של ליסבון מזכירה את תוכניתה של הקתדרלה העתיקה של קוימברה, המתוארכת לאותה תקופה. באחת הקפלות של האמבולטורים יש שער ברזל מעניין בסגנון רומנסקי.